
Justum arbitror, quamdiu sum in hoc taber- 
naculo, suscitare vos in commonitione. II. 
Petr. I. i3. 

DILECTISSIMIS VENF.TlARUM CLERICIS 

Salutem et Benedictionem 
in Domino. 



(jum ad honestam animi corporisque re- 
laxationem hoc Vobis tempus, ut moris est, con- 
cedatur, Nostrum esse ducimus, dilectissimi 
Clerici, Vos de nonnullis commonefacere, quae 
ad clericalem vitam probe instituendam potis- 
simum requiruntur. Quamvis enim sciamus 
Vos integris piisque moribus praeditos esse, ta- 
men pericula, quae juventutem ut plurimum 
undequaque circumstant , Nos etiam timere 
jubent, ne forte quis Vestrum, si parum si- 
bi caverit) aliquid mali patiatur. Accipite er- 
go benevole, ac defigite in animis vestris, quaS 
vobis ingenue ac simpliciter commendamus. 

Si qui sunt in Vobis, qui autumnali etiam 
tempore in urbe morari soleant) hi quidem sa : 
tis habent praesidii ad bene recteque viven- 
dum in Constitutionibus synodalibus, ac plu- 
ribus Patriarcharum Decretis, quin aliis in prae- 
senti admonitionibus indigeant. Verum cum 
plerique, ut puriori, ac liberiori aere fruantur, 

absoluto studiorum cursu, rus convolent, atque 
in alias plerumqne immigrent Dioeceses, ad hos 
praesertim verba nostra convertimus, ea potissi- 
mum ipsis indigitantes, quae ingenuo adole- 
scenti in sortem Domini vocato apprime con- 
veniant. 

Ac primum sciat unusquisque sibi minime 
abesse licere, vacationum causa, ante initium 
Septembris, aut post finem Octobris, neque i- 
ter aggredi, nisi prius a Parocho suo disceden- 
di veniam 'obtinuerit, eidemque palam fecerit, 
quo se loci conferre, apud quos diversa ri, et 
quamdiu feris manere velit, aliaque id genus, 
quae ferte Parochus ab eo siscitabitur. Ubi ve- 
ro eo pervenerit, quo intendit, nihil sibi po- 
tius ducat, quam ut loci Parochum adeat, ei- 
que operam suam se impigre praestiturum pol- 
liceatur iu iis omnibus, quae Clericum deceat. 
Caveat in primis, ne cui se familiae addicat , 
non solum quae male audiat, verum etiam in 
qua alicujus aetas, vel sexus, vel minus proba- 
bilis vivendi ratio aliquam ipsius conscientiae 
aut famae jacturam intentet. In vestibus autem, 
in capillorum dispositione, in locutionibus, in 
incessu , atque in totius corporis habitu nihil 
unquam piaeseferat, quod saecularem pompam, 
vel levitatem redoleat. Nam si Paulus ait uni- 

versis Christifidelibus, nolite conformari huic scc- 
culoq uaenanm e*t quorumdam Clericorum insa- 
nia , qui quasi probro habentes perhonorifica 
sui status insignia, adeo se cinaedorum more 
componunt, ac poliunt, ut vix, aut ne vix qui- 
dem, a laicis hominibus secernantur? Quod qui- 
dem luculentissime ostendit, spiritum in eis vo- 
cationis ecclesiastica? aut nunquam extitisse, aut 
penitus interikse. Vos itaque, dilectissimi Cleri- 
ci, ab hoc profano cultu quam maxime absti- 
nete, ac mementote, Vos cum Dominum ap- 
pellastis partem haereditatis vestrae, Christum 
induisse, nec Vobis gloriandum esse nisi in cru- 
ce Domini Nostri Jesu Christi. 

Quoniam vero praecipuum cujuslibet chri- 
stiani hominis munus est pie ac religiose vi- 
vere, id Clerico multo magis proprium esse ne- 
mo procnl dubio infitiabitur. Unusquisque pro- 
pterea eam sibi vivendi legem imponat, quam 
ad fovendam interiorem pietatem plurimum 
conferre compertum est. Itaque matutinis, ve- 
spertinisque precibus , quibus clauso post se 
ostio, juxta dominicum praeceptura, io cubicu- 
lo domus suae quotidie aliquantulum vacabit , 
brevem saltem adjiciat sacrarum scripturarum, 
aut aliorum piorum librorum lectionem , nec 
non salutare meditationis, seu mentalis, ut 

ajunt, orationis exercitium, quo spiritualis vi- 
ta mirifice alitur, ac roboratur. Recitationem 
praeterea officii B. M. V., si nondum ad ma- 
jores Ordines ascenderit, nunquam, nisi forte 
gravissima causa impeditus, omittat. Ita enim 
fiet, ut et validissimum Deiparae patrocinium 
sibi comparet, et ad recitandas, cum oportue- 
rit, horas canonicas facilius assuescat. 

Jam vero, cum existimandum sit, iis prae- 
sertim, qui Ecclesiae deserviunt, dictum esse 
a Christo Domino: luceat lux vestra coram ho- 
minibus: animadvertat Clericus, sibi praeter in- 
teriorem, exteriorem etiam magnopere colendam 
esse pietatem. Quamobrem nullum, si fieri po- 
test, praeterire diem sinat, quin publice Sacro 
adsit, Cleroque se associet talari veste, ac su- 
perpellicco indutus, si quando communes in Ec- 
clesia supplicationes fiant, ac sanctissimum Via- 
ticum deferatur infirmis. Dominicis autem die- 
bus, praeter Missam parochialem, cui, si opus 
fuerit, inservire curabit, aliam etiam audiat 
Missam, si comodum ei fuerit; ac studeat cum 
Doctrinx christianae, tum Vesperis, aliisque sa- 
cris functionibus interesse, praesertim si augu- 
stissimum Sacramentum populo adorandum ex- 
ponatur. Nihil enim magis multitudinis animos 
offendit, quam Clericum ruri commorantem 

ia obambulationibus, in conviviis, in ludis, a- 
liisque similibus nugis miserrime tempus terere, 
dum populus agrestis iu domo Dei congregatus, 
religionis officiis perfungitur. Verum, quod ma- 
ximum est, opportuno sibi delecto conscientiae 
moderatore, cujus ductu quam tutissime in 
viis justitiae ambulet, infra quidem subdiacona- 
tum saltem semel iu mense, in subdiacona- 
tu autem, et deinceps usque ad presbytera- 
tum, singulis diebus festis suam peragat exo- 
mologesin , et sacra , si confessario videbitur , 
inspectante populo, reficiatur synaxi. 

Pietatem proxime subsequitur studium: stu- 
dium vero illud, quod cum jam absolutis, 
moxque inchoandis aliquam semper habeat 
conjunctionem, eisque quodammodo suppetias 
eat. Nam quaedam in studiis ipsis intemperan- 
tia, quae nunquam iisdem in rebus mentem 
sinat conquiescere, sed eam modo htic> modo 
illuc abripiat, aut poeticis fabulis, et fictitiis 
historiis animum frangat , atque a severiori- 
bus disciplinis avertat, non minus coercenda 
est, quam immodica ciborum aviditas, qua ni-, 
hil esse potest ipsi corporum valetudini per- 
niciosius. Ea igitur sibi Clericus proponat stu- 
diorum genera, quae cum utilium rerum co- 
gnitionibus virtutum etiam amorem secum af- 

ferant, et dum in intellectu ignorantiae tene- 
bras discutiant, opportunum quoque succre- 
scentibus animi cupiditatibus frenum injiciant. 
In his itaque studiis nonnihil quotidie tempo- 
ris impendat, et aliquem, si ferat occasio, mo- 
nitorem, et doctorem adhibeat, quicum de iis, 
quae legerit, identidem colloquatur, quaestiones 
instituat, et opportunas faciat animadversiones. 
Ne ullum vero diem omnino vacuum ab stu- 
diis abire patiatur, reputet animo secum ipse, tot 
ac tanta esse ecclesiastico Viro ediscenda, ut ei 
non antea studendi, quam vivendi finem fa- 
cere oporteat. 

At si omnia haec fiant, dicet fortasse quis- 
piam, Clericum nunquam minus otiosum, quam 
in ipsis autumnalibus otiis futurum. Longe a- 
liter, Dilectissimi, se habet res. Neque enim 
ii sumus, qui Vobis nova onera, aut graviora, 
quam par sit, imposita esse velimus; neque id 
Vobis interdicimus, quod novimus semper et 
ubique studiorum cultoribus fuisse concessum. 
Adveniet fortasse, adveniet dies,cum etVobis ad 
altiora evectis Ecclesiae ministeria nulla am- 
plius dabitur quies: interim vero nihil magis 
eonsentaneum aetati, et conditioni vestrae, quam 
ut intermisso aliquandin scholarum cursu, eas 
Vobis recreationes paretis, quae ingenuum, 

et sacris initiatum adolescentem haudqua- 
quam dedeceant. Nam quis nescit plura esse 
recreationum genera Clericis prohibita? Quip- 
pe quibus nefas omnino esset choreis, ac spe- 
ctaculis theatralibus interesse, in venationum, 
et nundinarum strepitu versari, ad cauponas 
convivandi gratia divertere (quod quidem in 
aliquibus Dioecesibus adjunctam habet suspen- 
sionem a divinis ipso facto incurrendam, ve- 
hementer autem reprobatur in omnibus), iis 
indulgere ludis, qui sorte magis, quam indu- 
stria reguntur, alia denique his similia adire 
loca, et inania captare solatia, quae a pietate, 
mansuetudine, temperantia, gravitate, ceteris- 
que Clerico propriis virtutibus quam maxime 
abhorrent. Verum et in iis, quae Vobis con* 
gruunt, recreationibus, diligenter observandum 
est, ne plus temporis insumatis, quam aequum 
sit, ne comites habeatis, praesertim sequioris 
sexus, dubiae fidei, incertaeque famae, aut ali- 
quo vitio laborantes, neve id unquam com- 
mittatis, per quod homines suspicari queant , 
vos propius ad saecularem, quam ad ecclesia- 
sticam vitam accedere. Postquam vero haec 
omnia, quemadmodum exposuimus, adamus- 
sim exequuti erilis, ac tempus huc redeundi 
advenerit, quod nunquam, ut dictum est,exi- 

tum Octobris praetergredietur; coram Parocho 
loci, ubi quisque rusticatus fuerit, se iterum 
sistet, et litteras ab eo petet ad Parochum ur- 
banum, quae autenlicum testimonium faciant 
de bona ipsius conversatione, deque constanti 
ab eo adhibita diligentia in suis adimplendis 
muneribus. ) ; 

Haec habuimus, dilectissimi Clerici, quae 
pro paterna, qua erga Vjds allecti sumus, be- 
nevolentia et charitate, significaremus, Vos e- 
tiam atque etiam obsecrantes in Domino, ul 
ea , pro fdiali 'vestra in Nos pietate, aequi 
bonique faciatis ,, ac tamquam rectissimam 
vivendi regulam, continenter, dum hinc abe- 
ritis, prae oculis habeatis. Id enim vester in 
primis, totiusque veneti Cleri honor postulat, 
qui haud mediocriter laederetur, si quis Ve- 
strum in externa praesertim Dioecesi aliquam 
de se parum exploratae vocationis significatio- 
nem daret: id repetit sancta haec Ecclesia, 
cujus estis lilii, quae cum semper felix opti- 
morum sacerdotum mater extilisset, inenarra- 
bili prorsus conficeretur moerore, si praeter 
paucitatem ministrorum, degeneres etiam de- 
plorare nonnullorum mores cogeretur; postre- 
mo id a Vobis ipsi Nos expectamus, qui sub 
tanto curarum pondere contremiscentes, quem- 

